વિદ્યાનગરના જીટોડિયાના વોર્ડ નં. 13 ના કોંગ્રેસના કોર્પોરેટર કેતન બારોટ સહિત તેમના ભાઈ દિપક બારોટ, વિપુલ પટેલ, હાર્દિક મહેતા, અજય ચાવડા પૂરપાટ ઝડપે વિદ્યાનગરથી આણંદ તરફ આવી રહ્યા હતા. દરમિયાન રાત્રિના સમયે અચાનક ગાય આડી આવી જતા પંચાલ હોલ વિસ્તાર પાસે કારચાલકે કાબુ ગુમાવ્યો હતો. અને શોર્ટ બ્રેક મારી હતી. પરિણામે કાર સીધી વીજથાંભલા સાથે અથડાઈને ત્રણ વાર પલ્ટી ખાઈ ગઈ હતી. જેમાં કારમાં પાછળ બેઠેલા 22 વર્ષીય વિપુલભાઈ દિનેશભાઈ પટેલનું માથાના ભાગે ગંભીર ઈજા થવાના કારણે ઘટનાસ્થળે જ મોત નીપજ્યું હતું.